ซอฟต์แวร์เพื่อเศรษฐกิจพอเพียง - วิกิพีเดีย

# ซอฟต์แวร์เพื่อเศรษฐกิจพอเพียง

### จากวิกิพีเดีย สารานุกรมเสรี

บทความนี้ ต้องการการตรวจสอบความถูกต้องโดยผู้เชี่ยวชาญ เนื่องจากเนื้อหายังไม่สมบูรณ์ มาช่วยกันตรวจสอบและแก้ไขกันเถอะ อีกนิดหนึ่งหน้านี้ก็จะเรียบร้อยแล้ว รายละเอียดเพิ่มเติมหาดูได้ที่ การจัดย่อหน้า คู่มือ และ นโยบายวิกิพีเดีย

บทความนี้ ต้องการ แหล่งอ้างอิงภาษาไทย เพิ่มเติมเพื่อให้บทความสมบูรณ์ยิ่งขึ้น
คุณสามารถช่วยพัฒนาวิกิพีเดีย โดยเพิ่มแหล่งอ้างอิงที่เหมาำะสม - การอ้างอิงแหล่งที่มา วิธีการเขียน และ นโยบายวิกิพีเดีย

มีการแนะนำว่า บทความนี้น่าจะรวมเข้ากับ โอเพนซอร์ส (อภิปราย)

ซอฟต์แวร์เพื่อเศรษฐกิจพอเพียง หมายถึง ซอฟต์แวร์ที่มีคุณลักษณะเป็นโอเพนซอร์ส ซึ่งมีความสอดคล้องกับคุณลักษณะของเศรษฐกิจพอเพียง ในอันที่จะสามารถนำมาประยุกต์ใช้ได้กับงานได้ในทุกระดับ มีความเป็นกลางทางเทคโนโลยี และมีการพัฒนาอย่างเป็นขั้นตอน

ในปี พ.ศ. 2549 สมาคมสมาพันธ์โอเพนซอร์สแห่งประเทศไทย ได้เสนอแนวทางการจัดทำแผนยุทธศาสตร์แห่งชาติ "ยุทธศาสตร์การขับเคลื่อนซอฟต์แวร์เพื่อเศรษฐกิจพอเพียง" โดยมีแนวทางต่างๆ ดังนี้

แนวทางที่ 1 การจัดตั้งคลังข้อมูลแห่งชาติ ดำเนินการจัดตั้งคลังข้อมูลแห่งชาติ เพื่อสะสมข้อมูลต่างๆ ในรูปแบบอิเล็กทรอนิกส์ ในเชิงโอเพนซอร์สได้แก่ ข้อมูลเอกสารทางราชการ และข้อมูลอิเล็กทรอนิกส์ทั่วไป โดยอาจจะเป็นข้อมูลที่ได้จากการดำเนินการผ่านระบบ e-Government หรือ ระบบการจัดการเอกสารอิเล็กทรอนิกส์ (work flow) ของระบบราชการ เป็นต้น

แนวทางที่ 2 การสร้างโอกาสทางธุรกิจ สร้างโอกาสทางธุรกิจโดยใช้โอเพนซอร์สในการสร้างฐาน (Platform) สำหรับ e-Government, e-Commerce, e-Business เพื่อลดข้อจำกัดและเพิ่มช่องทางในเรื่องของการสนองความต้องการของลูกค้า (customization)

แนวทางที่ 3 การติดตามการใช้ซอฟต์แวร์โอเพนซอร์ส จัดทำดัชนีตัวชี้วัดเพื่อสำรวจ ติดตาม และคาดการณ์แนวโน้มการใช้งานซอฟต์แวร์โอเพนซอร์ส โดยจะแบ่งกลุ่มผู้ใช้งาน ออกเป็น 5 กลุ่มหลัก ได้แก่ กลุ่มผู้ใช้งาน Server, กลุ่มผู้ใช้งาน Desktop, กลุ่มผู้ใช้งาน Database, กลุ่มผู้ใช้งาน Office, และกลุ่มผู้ใช้งาน Web site

แนวทางที่ 4 การปฏิรูปหลักสูตรการเรียนการสอนด้าน ICT ให้เข้าถึงแก่นเทคโนโลยี ปฏิรูปหลักสูตรการเรียนการสอนด้าน ICT ทั้งในระดับโรงเรียน และมหาวิทยาลัย โดยนำโอเพนซอร์สมาใช้ในการปฏิรูป เพื่อให้ผู้เรียนและผู้สอนสามารถเรียนรู้และเข้าใจเนื้อหาของวิชาได้ในเชิงลึกมากขึ้น

แนวทางที่ 5 การยกระดับมาตรฐานบุคลากรด้าน ICT ดำเนินการผลักดันให้มีการจัดสอบมาตรฐานให้กับบุคลากรด้าน ICT โดยไม่อิงกับผู้ผลิตซอฟต์แวร์ค่ายใดค่ายหนึ่ง

แนวทางที่ 6 การจัดตั้งคลังซอฟต์แวร์แห่งชาติ ดำเนินการรวบรวมซอฟต์แวร์ที่มีอยู่มาจัดให้เป็นระบบ เพื่อลดปัญหาของความซ้ำซ้อนในการพัฒนาซอฟต์แวร์ อันจะส่งผลให้เกิดกับการพัฒนาซอฟต์แวร์ที่ดียิ่งขึ้น โดยเริ่มจากซอฟต์แวร์โอเพนซอร์ส และขยายต่อไปถึงซอฟต์แวร์อื่นๆ ที่มีอยู่ต่อไป

แนวทางที่ 7 การส่งเสริมและพัฒนาข้อมูลและซอฟต์แวร์เข้าสู่มาตรฐานสากล ดำเนินการส่งเสริมและพัฒนามาตรฐานข้อมูล และมาตรฐานซอฟต์แวร์ให้เป็นไปตามมาตรฐานสากล โดยเริ่มจากการผลักดันการศึกษานโยบายในเรื่องของมาตรฐานข้อมูล และมาตรฐานซอฟต์แวร์ ซึ่งรวมถึงการกำหนดรายละเอียดของมาตรฐานดังกล่าวด้วย

แนวทางที่ 8 การส่งเสริมและสร้างความเข้าใจในใบอนุญาตสิทธิ์สำหรับซอฟต์แวร์และสื่ออิเล็กทรอนิกส์ ดำเนินการส่งเสริมและสร้างความเข้าใจให้กับนักพัฒนาและผู้ใช้ซอฟต์แวร์โอเพนซอร์ส และสื่ออิเล็กทรอนิกส์ เกี่ยวกับใบอนุญาตสิทธิ์ เพื่อให้เกิดความเข้าใจและเลือกใช้งานได้อย่างเหมาะสม

ซอฟต์แวร์เพื่อเศรษฐกิจพอเพียง เป็นบทความที่ยังไม่สมบูรณ์ ต้องการตรวจสอบ หรือเพิ่มเนื้อหา คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ ซอฟต์แวร์เพื่อเศรษฐกิจพอเพียง ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%8B/%E0%B8%AD/%E0%B8%9F/%E0%B8%8B%E0%B8%AD%E0%B8%9F%E0%B8%95%E0%B9%8C%E0%B9%81%E0%B8%A7%E0%B8%A3%E0%B9%8C%E0%B9%80%E0%B8%9E%E0%B8%B7%E0%B9%88%E0%B8%AD%E0%B9%80%E0%B8%A8%E0%B8%A3%E0%B8%A9%E0%B8%90%E0%B8%81%E0%B8%B4%E0%B8%88%E0%B8%9E%E0%B8%AD%E0%B9%80%E0%B8%9E%E0%B8%B5%E0%B8%A2%E0%B8%87.html".

หมวดหมู่: ตรวจแก้โดยผู้เชี่ยวชาญ | บทความที่ขาดแหล่งอ้างอิง | บทความที่น่าจะถูกรวมเข้าด้วยกัน | โครง

##### Views

- บทความ
- อภิปราย
- รุ่นปัจจุบัน

##### ค้นหา